Charleston (Južná Karolína)

Charleston je prístavné mesto v Južnej Karolíne v USA. S počtom obyvateľov 120 000 ide o druhé najväčšie mesto Karolíny. Názov mesta vznikol spojením slov "Charles" a "town". Účelom bolo vyjadriť poctu anglickému kráľovi Karlovi II.. Od roku 1783 je mesto známe pod svojím súčasným názvom. Podľa mesta sa volá známy jazzový tanec Charleston. Dejiny Mesto bolo založené roku 1670 po tom čo vyslanci Karola II. priplávali k brehom Južnej Karolíny. Mesto malo vďaka svojej geografickej polohe potenciál stať sa veľkým prístavom. Charleston bol kľúčový južanský prístav za americkej občianskej vojny, kedy fungoval ako tepna juhu pre dovoz zbraní z európskych krajín, predovšetkým Spojeného kráľovstva a Francúzska. Dnes je jedným z najrýchlejšie rastúcich miest na východnom pobreží Ameriky (sčítanie ľudu 2010: 120 083; sčítanie 2014: 125 583) Geografia Rozkladá sa na 330km², pričom 50km² tvorí plocha vody. Mesto leží na sútoku riek Ashley a Cooper, čo spolu s prístupom k Atlantickému oceánu mesto predurčuje byť úspešným prístavom. Leží v nízkej polohe vďaka rovinatej krajine, takže prudké dažde vedú nezriedka k ničivým povodniam. Klimatické podmienky Mesto má vlhké subtropické podnebie vďaka ktorému sú zimy mierne a leta horúce s početnými zrážkami. Mesiacom s najpočetnejším množstvom zrážok je august (181,6 mm), najsuchším mesiacom je potom november (61,7 mm). V zime ide predovšetkým o zrážky dažďové, sneh sa vyskytuje zriedka. Najteplejším mesiacom roka je júl (32,6 ° C), najstudenším potom je január (15 ° C). Priemerná doba slnečného svitu v Charlestone je 2 810,8 hodín. Vzdelanie Mesto je domovom Charlestonskej štátnej univerzity, ktorá je 13. najstaršou americkou univerzitou. V meste sa ďalej nachádza lekárska fakulta Juhokarolínskej univerzity a vojenská univerzita The Citadel. Kultúra Divadlo Mesto oplýva veľkou divadelnou scénou a zároveň je domovom prvého amerického divadla. V roku 2010 bol zaradený do prvej desiatky amerických popredných divadelných miest. Charlestonské divadla, ktoré sú súčasťou prestížnej "League of Charleston Theatres": The Dock Street Theatre - divadlo bolo otvorené v roku 1930. Je jedným z najstarších charlestonských scén The Woolfe Street Playhouse The Footlight Players - jedno z najuznávanejších južanských divadiel Theatre 99 - improvizačná charlestonská scéna Pure Theatre - oproti ostatným divadlám relatívne malá scéna, hrá predovšetkým modernú tvorbu Sottile Theater - scéna charlestonskej univerzity The Black Fedora Comedy Mystery Theatre Threshold Repertory Theatre Creative Spark Múzeá Mesto je jedno z najstarších miest na juhu Spojených štátov a aj preto má rad múzeí a expozícií, vrátane: The Calhoun Mansion - viktoriánsky dom z roku 1876 The Charleston Museum - múzeum bolo otvorené v roku 1773 a je tak rekordmanom v rebríčku amerických múzeí. Cieľom múzea je ukázať ako charlestonskú, tak južanskú kultúru. The Exchange and Provost - budova postavená roku 1767. Počas Americkej revolúcie bola budova využitá ako väzenie a neskôr v nej George Washington schválil Ústavu Spojených štátov. The Powder Magazine - expozícia strelného prachu. Zároveň ide o najstaršiu verejnú budovu v Južnej Karolíne. Osobnosti mesta John Rutledge (* 1739 - † 1800), politik, právnik a sudca Najvyššieho súdu USA Alexandra Ripleyová (* 1934 - † 2004), spisovateľka Frank Lee Culbertson (* 1949), vojenský pilot a astronaut Catherine Colemanová (* 1960), chemička a astronautka Thomas Gibson (* 1962), herec Partnerské mestá Spoleto, Taliansko Externé odkazy Oficiálna stránka Zdroj Tento článok je čiastočný alebo úplný preklad článku Charleston (Jižní Karolína) na českej Wikipédii.